Nr. 12042/18.09.2024

**ANUNȚ PRIVIND SELECȚIA CADRELOR DIDACTICE**

**ÎN VEDEREA CONSTITUIRII CORPULUI DE METODIȘTI, AN ȘCOLAR 2024 – 2025**

 În perioada **19.09.2024 – 02.10.2024**, Inspectoratul Școlar Județean Dâmbovița organizează **selecția** cadrelor didactice **în vederea constituirii corpului de metodiști, pentru anul școlar 2024 – 2025,** înconformitate cu Adresa ME nr. 2938/DGMRURS/09.09.2024.

* **Nu se reconfirmă și nu pot participa la selecție persoanele care în anul școlar 2024 – 2025 ocupă funcții de conducere sau de îndrumare și control.**
* **Constituirea Corpului de metodişti al Inspectoratului Şcolar Judeţean Dâmbovița, pentru anul școlar 2024 – 2025, se face astfel:**
1. **prin reconfirmarea metodiștilor care au fost nominalizați în anul școlar 2023 - 2024, conform Deciziei nr. 1253/06.10.2023 și care au desfășurat activitate** **în acest an școlar.** **Este necesar ca aceștia să îndeplinească următoarele criterii, cumulativ:**

1. studii corespunzătoare – **studii superioare,** corespunzătoare funcţiei didactice ocupate;

2. statutul profesional – **titular** în învăţământul preuniversitar de stat;

3. evoluţie în carieră: **minimum gradul didactic II**;

4. calitatea activităţii didactice – calificativul profesional anual ***Foarte bine***, obţinut în fiecare dintre **ultimii 5 ani școlari**;

5. experiență în desfășurarea **activității de mentorat didactic** sau a unor **activități de tip metodic**, experiență certificată de conducerea unității de învățământ în baza activităților desfășurate de candidat **în ultimii 3 ani școlari**;

* Selectarea metodiștilor pentru disciplina **consiliere și orientare/ consiliere și dezvoltare personală** se face din rândul cadrelor didactice care îndeplinesc criteriile (1)-(5) și care au **calitatea de diriginte**, în anul școlar în curs.
* Pentru cadrele didactice încadrate pe funcția de **educator/ profesor pentru educație timpurie**, selecția metodiștilor pentru efectuarea inspecțiilor de specialitate din cadrul examenului pentru definitivare în învățământul preuniversitar se face dintre cadrele didactice care îndeplinesc criteriile generale prevăzute la punctele 2), 3), 4) și 5) și sunt absolvente cu diplomă a liceului pedagogic, cu specializările ***educatoare***, ***învățător***, ***educatoare-învățător,*** sau absolvente cu diplomă de licență a specializării ***Pedagogia învățământului primar și preșcolar*** sau echivalentși au absolvit un program de formare continuă acreditat din cadrul unuia dintre următoarele proiecte în care Ministerului Educației a avut calitatea de beneficiar:
* *Programul de Reformă a Educației Timpurii* (PRET),
* *Programul pentru Educație Timpurie Incluzivă* (PETI),
* Proiectul POCU – *Educație Timpurie Incluzivă și de Calitate* (ETIC),
* Proiectul privind organizarea și derularea programului de formare *Abilitare curriculară pentru educație timpurie*, aprobat prin OME nr. 3811/10.03.2023.
* **Condiția pentru departajare aplicabilă în situația candidaților cu punctaje egale este: absolvirea, cu certificat, a cel puțin unui program de formare în cadrul proiectelor *Profesionalizarea carierei didactice* – PROF sau *Curriculum relevant, educație deschisă pentru toți* – CRED**. **Această departajare este valabilă în cazul punctajelor egale, obținute de candidații la proba de interviu.**
1. **prin selectarea de noi cadre didactice care îndeplinesc condițiile menționate anterior și care susțin proba de interviu , în limita locurilor disponibile pentru fiecare disciplină/ domeniu,**

1. **Reconfirmarea constă în:**
2. **Evaluarea dosarului personal,** în vederea verificării îndeplinirii criteriilor menționate.
3. **Acordul inspectorului școlar de specialitate**, pentru activitatea derulată anterior, în calitate de metodist ISJ.

**În cazul reconfirmării, nu se admit contestații.**

1. **Selecția de noi cadre didactice constă în:**

**1. Evaluarea documentelor din dosarul de înscriere în vederea stabilirii eligibilităţii candidatului,** de către membrii subcomisiei de la nivelul disciplinei/ specializării/ domeniului; nu se punctează, se apreciază cu ADMIS/ RESPINS, este probă eliminatorie, la care nu se admit contestații. Îndeplinirea cumulativă a criteriilor de eligibilitate este obligatorie pentru a putea face parte din corpul de metodiști.

**La această probă, nu se admit contestații.**

**2. Proba de interviu (5 – 7 minute/ candidat)** se organizează pe discipline/ domenii/ specializări și se înregistrează audio - video. Această probă se derulează față în față, iar tematica vizează atribuțiile și rolul profesorului metodist IȘJ, aspecte de etică și deontologie profesională în exercitarea atribuțiilor.

**Punctajul maxim pe care îl poate obține candidatul, la proba 2, este de 100 de puncte, iar punctajul minim este de 70 de puncte**. **La această probă, se admit contestații.**

 **Obțin statutul de metodist al IŞJ candidații care îndeplinesc condițiile menționate anterior și se încadrează în limita numărului de locuri aprobat la nivelul disciplinei/ specializării/ domeniului de studiu.**

**Depunerea dosarelor de înscriere, de către candidați:**

 În anul școlar 2024 – 2025, înscrierea candidaților se va face prin **transmiterea online a documentelor, conform calendarului de selecție.**

Documentele aferente pentru participarea la procesul de reconfirmare/ selecție sunt următoarele:

* opisul dosarului;
* cererea de înscriere (*Anexa 1);*
* **copia actului de identitate, a certificatului de naștere și a certificatului de căsătorie, certificate** pentru conformitate de către directorul unităţii de învăţământ **unde candidatul este titular;**
* copie, certificată pentru conformitate de către directorul unităţii de învăţământ, de pe **diploma de studii**/**diplomele de studii corespunzătoare funcției didactice ocupate;**
* **document/ decizie de repartizare emisă de inspectoratul şcolar** din care să rezulte încadrarea ca titular în învăţământul preuniversitar, în copie conformă cu originalul;
* **copie,** certificată pentru conformitate de către directorul unităţii de învăţământ, **a certificatului de acordare a ultimului grad didactic obținut**;
* adeverință din care să reiasă **calificativul anual *Foarte bine,* obținut în fiecare dintre ultimii 5 ani școlari de activitate (*Anexa 2*);**
* adeverință eliberată de unitatea de învățământ, din care să rezulte **experiența în desfășurarea activității de mentorat didactic sau a unor activități de tip metodic**, în **ultimii 3 ani școlari**;
* adeverință din care să rezulte **calitatea de diriginte în anul școlar curent**, numai pentru candidații la funcția de metodist pentru disciplina consiliere și orientare/ consiliere și dezvoltare personală;
* copie, certificată pentru conformitate de către directorul unităţii de învăţământ, de pe documentul care atestă absolvirea cursurilor de formare continuă din cadrul unuia dintre următoarele proiecte ale Ministerului Educației: *Programul de Reformă a Educației Timpurii* (PRET), *Programul pentru Educație Timpurie Incluzivă* (PETI), Proiectul POCU – *Educație Timpurie Incluzivă și de Calitate* (ETIC), Proiectul privind organizarea și derularea programului de formare *Abilitare curriculară pentru educație timpurie*, aprobat prin OME nr. 3811/10.03, **pentru metodiștii care vor realiza inspecțiile de specialitate din cadrul examenului pentru definitivare în învățământul preuniversitar, în cazul cadrelor didactice încadrate pe funcția de educator/ profesor pentru educație timpurie.**

**Nu se admit completări ulterioare ale dosarelor depuse.**

* **În cazul reconfirmării:**

Inspectorul școlarcare coordonează disciplina/ domeniul transmite metodiștilor care au fost numiți în anul școlar 2023-2024, conform Deciziei nr. 1253/06.10.2023, informații privind:

* adresa de email la care aceștia își vor depune candidatura în vederea reconfirmării,
* modul de organizare a documentelor necesare reconfirmării.

**Nerespectarea termenelor și/ sau a condițiilor de transmitere a documentelor presupune respingerea candidatului.**

* **În cazul selecției:**

Persoanele care doresc să participe la procesul de selecție pentru locurile afișate ca disponibile vor transmite documentele prevăzute la punctul **8.4.3., la adresa de email** **metodisti@isj-db.ro****.** Acestea vor fi organizate astfel: **un singur PDF, care cuprinde documentele în ordinea specificată mai sus.** Subiectului email-ului conține: **numele candidatului si disciplina pentru care candidează.**

**Nerespectarea termenelor și/ sau a condițiilor de transmitere a documentelor presupune respingerea candidatului**.

Inspector școlar general,

Prof. Valentin Irinel STANCU

Inspector școlar general adjunct,

Prof. Alexandru MITRU

Consilier juridic,

Jr. Tudor DUMITRESCU

Inspector școlar

pentru dezvoltarea resursei umane,

Prof. Daniela Luminița BARBU